પપ્પા પણ બિચારા શું કરે?પપ્પાએ ઓફિસેથી દીકરીને મનાવવા બહુ જ કોશિશ કરી પણ દીકરી ફોન ઉઠાવે તો ને? ચિંતામાં ને ચિંતામાં પપ્પાની મન:સ્થિતિ બગડવા લાગી અને તેથી છાતીમાં દર્દ થવા લાગ્યું. તરત જ શેઠ પાસે ગયા અને તાત્કાલીક લૉન મંજુર કરાવી. દીકરીની ખુશી માટે તરત જ એક્ટિવાના શો રૂમ પર ગયા અને એક્ટિવા ખરીદી લીધી. એક્ટિવા સાંજ સુધીમાં ઘરે આવી જશે તે કહેવા દીકરીને ફરી ફોન કર્યો પણ દીકરી હજુ પણ નારાજ અને મોં ફુલાવીને બેઠી હતી. જીદી હતી, પપ્પાથી હજુ પણ નારાજ હતી. પપ્પા ચિંતામાં શાંત બેસી ગયા, છાતીમાં દર્દ વધવા લાગ્યું. એમની લાડલીને બહુ પ્રેમ કરતા હતા ને! દીકરીને ફરી ફોન કર્યો પણ દીકરીએ હજુ પણ નારાજ ફોન ઉપાડ્યો જ નહિ, પપ્પા ચિંતામાં બેસી રહ્યાં છાતીમાં દર્દ વધવા લાગ્યુ.